b'\n_START_ARTICLE_\nFusell Dreyse\n_START_SECTION_\nDesenvolupament\n_START_PARAGRAPH_\nJohann Nikolaus Dreyse (1787-1867) va comen\xc3\xa7ar a desenvolupar un sistema de retroc\xc3\xa0rrega, basat en un disseny fet anys abans per Jean Samuel Pauly, i despr\xc3\xa9s de m\xc3\xbaltiples experiments, va concloure el disseny del seu nou fusell el 1836. Consistia en un fusell de forrellat, la caracter\xc3\xadstica m\xc3\xa9s destacada era una llarga agulla percutora que estava situada a l\'interior d\'aquest, d\'aqu\xc3\xad el nom d\'aquest sistema d\'arma._NEWLINE_Una altra caracter\xc3\xadstica era el seu cartutx, que integrava tots els elements que en les armes d\'avantc\xc3\xa0rrega estaven separats: c\xc3\xa0psula fulminant, c\xc3\xa0rrega de p\xc3\xb3lvora i projectil._NEWLINE_L\'any 1841 Dreyse ofer\xc3\xad aquest nou disseny a Pr\xc3\xbassia, que la prov\xc3\xa0 en secret i l\'adopt\xc3\xa0 definitivament el 1848. Els soldats prussians, armats ja amb els fusells Dreyse, van combatre contra Dinamarca, en la guerra dels Ducats el 1864, i a la guerra Austroprussiana de 1866 contra \xc3\x80ustria. Aix\xc3\xb2 supos\xc3\xa0 un clar avantatge en el camp de batalla. Per exemple a la batalla de Sadowa, el 3 de juliol de 1866, els soldats prussians armats amb aquest fusell es van enfrontar contra els austr\xc3\xadacs, armats amb el fusell d\'avantc\xc3\xa0rrega Lorenz, en un combat que va durar 8 hores. Finalment, els prussians van guanyar la batalla causant nombroses p\xc3\xa8rdues a l\'enemic, gr\xc3\xa0cies al poder de foc que els brindava el fusell Dreyse.\n_START_SECTION_\nFuncionament\n_START_PARAGRAPH_\nEl Dreyse era b\xc3\xa0sicament un fusell de forrellat accionat manualment, que al seu interior allotjava una llarga agulla percutora i el ressort o moll que impulsava la mateixa. En obrir el forrellat i accionar-lo cap enrere, es comprimia el ressort i es podia introduir un cartutx en la recambra, quedant l\'agulla i el ressort retinguts._NEWLINE_En tancar el forrellat, aquest quedava bloquejat i l\'obturaci\xc3\xb3 es realitzava mitjan\xc3\xa7ant dues peces c\xc3\xb2niques que es encastaven una dins l\'altra. Quan es oprimia el disparador, l\'agulla era alliberada, impulsada pel ressort, amb la for\xc3\xa7a suficient per traspassar el cartutx i colpejar el fulminant i aix\xc3\xad aconseguir encendre\'l._NEWLINE_Aquest sistema de tancament tenia l\'avantatge de permetre la retroc\xc3\xa0rrega, \xc3\xa9s a dir, que es podia carregar des del darrere en comptes de per la boca del can\xc3\xb3, i amb els components del tret (projectil, c\xc3\xa0psula fulminant,i  c\xc3\xa0rrega de p\xc3\xb3lvora) acoblats en una unitat o cartutx, no separats, el que permetia una gran rapidesa de tir: entre 7 i 10 trets per minut durant els primers moments, el que li donava una pot\xc3\xa8ncia de foc molt alta en comparaci\xc3\xb3 amb altres fusells contemporanis. Per\xc3\xb2, despr\xc3\xa9s d\'uns quants trets, la recambra acumulava tal quantitat de residus produ\xc3\xafts per la combusti\xc3\xb3 del cartutx, que dificultaven el tancament i l\'obertura del forrellat i feien disminuir notablement la cad\xc3\xa8ncia de tir._NEWLINE_La munici\xc3\xb3 d\'aquest fusell era singular. El pist\xc3\xb3 o c\xc3\xa0psula fulminant anava situat en la part posterior del projectil que, al seu torn estava contingut en un tac de cartr\xc3\xb3 (que era el que premia les estries de l\'\xc3\xa0nima del can\xc3\xb3) i tenia forma d\'ovoide, despr\xc3\xa9s venia la c\xc3\xa0rrega de p\xc3\xb3lvora, de manera que l\'agulla percussora havia de ser fina i llarga per travessar-la i poder incidir en el pist\xc3\xb3, per aix\xc3\xb2 aquesta arma s\'anomenava tamb\xc3\xa9 "fusell d\'agulla"._NEWLINE_El Dreyse posse\xc3\xafa un can\xc3\xb3 d\'\xc3\xa0nima estriada, el que li donava una excel\xc2\xb7lent precisi\xc3\xb3._NEWLINE_Encara que el disseny era summament enginy\xc3\xb3s, presentava una s\xc3\xa8rie de dificultats pr\xc3\xa0ctiques: al cremar-se la c\xc3\xa0rrega de p\xc3\xb3lvora directament a la recambra, sense cap mecanisme que l\'obtur\xc3\xa9s i la proteg\xc3\xads, als pocs trets s\'omplia de residus de la combusti\xc3\xb3 que dificultaven la introducci\xc3\xb3 de nous cartutxos. Aquest problema podia fer dif\xc3\xadcil de tancar de nou el forrellat a m\xc3\xa0, arribant-se a ajudar en combat d\'elements externs com una pedra. D\'altra banda, la manca d\'obturaci\xc3\xb3 de la recambra feia que se n\'escapessin part\xc3\xadcules incandescents de p\xc3\xb3lvora cap a la cara del tirador, amb els problemes evidents que podria comportar. A m\xc3\xa9s l\'agulla, en haver de romandre entre la c\xc3\xa0rrega de p\xc3\xb3lvora mentre aquesta es cremava, es corro\xc3\xafa i trencava amb molta freq\xc3\xbc\xc3\xa8ncia i facilitat.'